అహ్మదాబాద్: కాంగ్రెస్పై విమర్శల విషయంలో ప్రధాని మోదీ ఏమాత్రం వెనక్కి తగ్గడం లేదు. మణిశంకర్ అయ్యర్పై సస్పెన్షన్ వేటు వేసిన కాంగ్రెస్ పార్టీ అదే పార్టీకి చెందిన సీనియర్ నేత, న్యాయవాది కపిల్ సిబ్బల్ను ఎందుకు సస్పెండ్ చేయలేకపోయిందో చెప్పాలని నిలదీశారు. అయోధ్య రామాలయం వివాదంపై విచారణను 2019 ఎన్నికల వరకూ వాయిదా వేయాలంటూ కపిల్ సిబల్ సుప్రీంకోర్టును కోరిన సందర్భాన్ని ప్రధాని శుక్రవారంనాడు కలోల్లో జరిపిన ఎన్నికల సభలో ప్రస్తావించారు. సిబల్ తనను విమర్శించే ముందు అయోధ్య కేసు వాస్తవాలను తెలుసుకుని ఉండాల్సిందని, విచారణను వాయిదా వేయమని ఆయన ఎందుకు వాదించాల్సి వచ్చిందని ప్రశ్నించారు.   'అయోధ్య అంశం 2019 తర్వాత జరపాలని ఆయన ఎందుకు కోరుకుంటున్నారో చెప్పడానికి బదులు తాను ఎవరి తరఫు లాయరో చెప్పడానికే ఆయన తహతహలాడారు. సున్నీ వక్ఫ్ బోర్డుకు ప్రతినిధిని కాదని ఆయన అంటున్నారు. మరి ఆయన ఎవరికి ప్రతినిధి?' అని మోదీ నిలదీశారు. కాంగ్రెస్ పార్టీకి చెందిన లీడర్ లాయర్ (సిబల్)ను  కాంగ్రెస్ ఎందుకు తొలగించలేకపోయిందని ప్రశ్నించారు.
ahmadabad: congrespy vimarsala vishayamlo pradhaani modii ematram venakki taggadam ledu. manisankar ayyarpai suspention vetu vesina congress party adhe paarteeki chendina seanier netha, nyaayavaadi kapil sibbalnu enduku suspend cheyalekapoyindo cheppaalani niladeesaaru. ayodhya ramalayam vivaadampai vichaarananu 2019 ennikala varakuu vaayidaa veyalantu kapil sibal supreenkortunu korina sandarbhaanni pradhaani sukravaaramnaadu kalollo jaripina ennikala sabhalo prastaavinchaaru. sibal tananu vimarsinche mundu ayodhya kesu vaastavaalanu telusukuni undaalsindani, vichaarananu vaayidaa veyamani aayana enduku vaadinchaalsi vachindani prasninchaaru.   'ayodhya amsam 2019 tarvaata jarapalani aayana enduku korukuntunnaro cheppadaaniki badulu taanu evari tarafu layaro cheppadaanike aayana tahatahalaadaaru. sunnee wakf borduku pratinidhini kaadani aayana antunnaru. mari aayana evariki pratinidhi?' ani modii niladeesaaru. congress paarteeki chendina leader layar (sibal)nu  congress enduku tolaginchalekapoyindani prasninchaaru.